જયેશ પારેખે આ બાબતે ઉમેરો કરતાં કહ્યું હતું કે ‘જે ૧૦ સોસાયટીના કન્વેયન્સ બાકી છે એ સોસાયટીઓને નોટિસ મોકલવાને બદલે તેમના ઓરિજિનલ ડેવલપરને નોટિસ મોકલવામાં આવી છે. એ પણ સમસ્યારૂપ છે. આ ડેવલપર જો આજે કલેક્ટર–ઑફિસમાં હાજર ન થાય તો એની શિક્ષા જે–તે સોસાયટીના મેમ્બરોએ ભોગવવી પડશે. કલેક્ટર–ઑફિસે મોકલેલી નોટિસમાં સ્પષ્ટ કરવામાં આવ્યું છે કે આજે તેમને મોકલેલી જમીનની આકારણી સામેની સુનાવણીમાં જેઓ હાજર નહીં થાય તેમને અમે મોકલેલી યાદીમાં દર્શાવવામાં આવેલું ક્ષેત્રફળ માન્ય છે એમ માની લેવામાં આવશે. એટલે આવી સોસાયટીઓના માથે આ એક લટકતી તલવાર જ છે.’